ערים בישראל

שמאל|ממוזער|280px|שטחי שיפוט של ערים בישראל (בוורוד) 2006[שמאל|ממוזער|230px|[ירושלים]]שיעור האוכלוסייה העירונית בישראל הוא 91%, והוא בין הגבוהים בעולם. נכון לשנת 2023, 74% מתושבי המדינה התגוררו ב-82 ערים, ו-17% נוספים ביישובים עירוניים אחרים במדינה.

בישראל ניתן לזהות ארבע מטרופולינים עיקריות: מטרופולין תל אביב, בה מתגורר כשליש מאוכלוסיית המדינה; מטרופולין ירושלים, המשתרעת משני צידי הקו הירוק ומתגוררים בה כ-14% מהאוכלוסייה; מטרופולין חיפה, בה מתגוררים כ-9% מהתושבים ומטרופולין באר שבע, הקטנה מבין הארבע, שבה מתגוררים כ-7% מאוכלוסיית המדינה. בסך הכול, בארבע המטרופולינים מתגוררים מעל ל-60% מאוכלוסיית המדינה.

מעמד של עיר אינו מעיד בהכרח על גודל האוכלוסייה בתחום שטח הרשות המקומית הרלוונטית. קיימות בישראל מספר מועצות מקומיות, כגון גדרה, פרדס חנה-כרכור  ערערה,ומבשרת ציון, אשר מספר תושביהן עולה על מספר התושבים בחלק מערי ישראל. כמו כן, בהרבה יישובים שאינם מוכרים כעיר, פרנסת התושבים אינה חקלאית ואורח חייהם הוא עירוני לכל דבר.

## היסטוריה
בעת קיום מפקד האוכלוסין בשנת 1931 היו בארץ ישראל 22 ערים, הגדולות ביניהן היו ירושלים עם מעל 90 אלף תושבים (מהם מעל 51 אלף יהודים), יפו עם קרוב ל-52 אלף תושבים (מתוכם מעל 7,000 יהודים), חיפה עם מעל 50 אלף תושבים (מתוכם כ-16 אלף יהודים), חברון, עזה ושכם עם כ-17 אלף תושבים בכל אחת, כמעט כולם ערבים, ולוד ורמלה שהיו בכל אחת כ-11 אלף תושבים, רובם ערבים. שאר הערים היו ח'אן יונס, באר שבע, מג'דל, בית ג'אלה, בית לחם, רמאללה, טולכרם, ג'נין, נצרת, בית שאן, טבריה, עכו, שפרעם וצפת שהיו קטנות יותר. במפקד נמנו 46,100 תושבי תל אביב בין תושבי הערים, אף על פי שהכרזה רשמית על תל אביב כעיר הייתה רק בינואר 1934. ב-1937 נוספה פתח תקווה למניין ערי הארץ. מעבר לכך, נותר מספר הערים יציב עד סיום המנדט הבריטי.

בעקבות מלחמת העצמאות נכללו בשטח שבשליטת ישראל 14 ערים, ברצועת עזה שתי ערים, וביהודה ושומרון שבשליטת ממלכת ירדן שבע ערים. ירושלים נחלקה בין שליטה ישראלית לשליטה ירדנית ולכל אחד מהחלקים הוקמה עירייה נפרדת. הערים לוד, רמלה, עכו, באר שבע ומג'דל שהיו ערים ערביות והתרוקנו מרוב תושביהן, התמלאו בתושבים יהודים. שר הפנים של ישראל הכריז לאחר המלחמה על ביטול העירייה הנבחרת כיוון שחברי העירייה לא היו בישראל וקוימו בחירות חדשות לעירייה. בבית שאן בוטלה העירייה והיא הייתה למועצה מקומית. גם ביפו בוטלה העירייה החל מ-1 בינואר 1950 ורוב העיר סופחה לתל אביב. בדצמבר 1948 הוכרזה נתניה כעיר, וכך בתחילת 1950 היו במדינת ישראל 14 ערים.

בשנת 1950 נוספו חמש ערים: בני ברק, רמת גן, ראשון לציון, רחובות וחולון ובשנת 1952 נוספה חדרה. בשנים 1958–1962 נוספו בת ים, גבעתיים, הרצליה, נהריה וכפר סבא לאחר שהגיעו לגודל של כ-20,000 תושבים, ואילת, שלמרות קוטנה הוכרזה כעיר בגלל חשיבותה, כך שבאמצע שנות ה-60 היו בישראל 26 ערים. מ-1968 עד 1976 נוספו עוד עשר ערים: אשדוד, קריית גת ודימונה בדרום, ארבע הקריות ליד חיפה, ועפולה, קריית נצרת (ששמה ישונה לנצרת עילית וכיום נוף הגליל) וקריית שמונה בצפון.

בשנת 1982 הוכרזה רעננה כעיר ובשנת 1984 הוכרז לראשונה על עיר ערבית: אום אל-פחם. מאז שנת 1986, בעקבות ההתפתחות המואצת של אוכלוסיית מדינת ישראל, נוספו עוד ערים רבות והן גבעת שמואל, כפר יונה, אלעד, יבנה, יהוד-מונוסון, קריית אונו, אור יהודה, רמת השרון, יקנעם עילית, מעלות-תרשיחא, בית שאן, מגדל העמק, סח'נין, אור עקיבא, טירת כרמל, נשר, בית שמש, קריית מלאכי, שדרות, נתיבות, רהט, ערד, אופקים, אריאל, מעלה אדומים, ביתר עילית, מודיעין עילית, באר יעקב, מע'אר (העיר הדרוזית הראשונה בישראל), חריש, גני תקווה וכפר קרע.

נכון לשנת 2025 יש בישראל 82 ערים.

## ערי ישראל לפי אוכלוסייה
נכון לשנת 2023, כ-74% מתושבי ישראל מתגוררים ב-82 ערים, מאילת בדרום עד לקריית שמונה בצפון. בראש הרשימה ניצבות תשע ערים בהן מתגוררים למעלה מ־200,000 איש – הבירה ירושלים, בה לבדה מתגוררת למעלה מעשירית מאוכלוסיית המדינה; תל אביב-יפו, בירת גוש דן והמרכז התרבותי והכלכלי של המדינה; עיר הנמל חיפה, בירת הצפון; ראשון לציון, פתח תקווה, המושבה הראשונה שהוקמה בארץ ישראל; עיר הנמל אשדוד, עיר החוף ובירת השרון נתניה, העיר החרדית בני ברק ובירת הנגב באר שבע. אחריהן נמצאות תשע ערים שאוכלוסייתן גדולה מ-100,000 איש, בראשן הערים חולון, רמת גן, אשקלון, רחובות, חדרה ובית שמש. בתחתית הרשימה ניצבת העיר הקטנה בישראל, בית שאן.

ערים ששיעור גידול האוכלוסייה שלהן גבוה מהממוצע הן בעיקר ערים במגזר הערבי והחרדי, לצד ערים מתפתחות במרכז הארץ ובדרומה כראש העין, נתיבות ושדרות. לעומתן, אוכלוסייתן של ערים אחרות גדלה בשיעור מזערי ובאחדות אף יורדת במעט (שיעור גידול שלילי בטבלה דלהלן), כמו בעיר קלנסווה.

הנתונים נכונים לחודש אפריל 2024, על פי נתוני אתר הלשכה המרכזית לסטטיסטיקה. נתוני הדירוג החברתי-כלכלי בטבלה נלקחו מפרסומי הלמ"ס, ומבוססים על נתוני 2017–2018.

## תמונות מערים שונות

קובץ:RishonKikarHaMeyasdim02.jpg|ראשון לציון
קובץ:PetahTikva FoundersSquare.jpg|פתח תקווה
קובץ:Ashdod 2005, rooftop view p2.JPG|אשדוד
קובץ:PikiWiki Israel 46479 Geography of Israel.jpg|נתניה
ממוזער|קריית שמונה

קובץ:Governor's House1.jpg|בית המושל, באר שבע
קובץ:PikiWiki Israel 8157 design museum in holon.jpg|מוזיאון העיצוב, חולון
קובץ:Ponevezh Yeshiva, Bnei Brak P03.jpg|בני-ברק
קובץ:TelAviv-RamatGan-Pano1 (cropped).jpg|רמת גן
קובץ:WikiAir IL-12-01 083.JPG|בת-ים
קובץ:Weizmann Institute of Science40.JPG|מכון ויצמן, רחובות
קובץ:PikiWiki Israel 46922 Archeological sites of Israel.jpg|אשקלון
קובץ:PikiWiki Israel 10969 Beit Shemeash landscape view.jpg|בית שמש
קובץ:שביל הראשונים על רקע בית הארמון.jpg|שביל הראשונים על רקע בית הארמון, כפר סבא
קובץ:Bahai Gardens (8112708719).jpg|הגנים הבהאיים בחיפה
קובץ:Tel Aviv Beachs.jpg|חופי תל אביב
קובץ:נמל עכו העתיקה.JPG|עכו, נמל עכו עתיקה


## גלריה של עשרים הערים המאוכלסות ביותר בישראל

קובץ:Jerusalem Dome of the rock BW 14.JPG|ירושלים
קובץ:PikiWiki Israel 1657 Tel Aviv Israel תל אביב.jpg|תל אביב יפו
קובץ:Haifa Shrine and Port.jpg|חיפה
קובץ:Petah Tikva Municipality, May 2024 36.jpg|פתח תקווה
קובץ:בית העם ראשון לציון.jpg|ראשון לציון
קובץ:Bnei Brak IMG 5940.JPG|בני ברק
קובץ:Netanya Netanya skyline from Hotel 0518 (494343063).jpg|נתניה
קובץ:שדרות מנחם בגין ברובע הקרייה מגורים ("הסיטי") אשדוד, לכיוון הים וקריית התרבות על שם צילקר.jpg|אשדוד
קובץ:באר שבע אווירי.jpg|באר שבע
קובץ:מתחם מוזאון העיצוב חולון.jpg|חולון
קובץ:Beit Shemesh - Condominiums 04.jpg|בית שמש
קובץ:תיאטרון רמת גן.jpg|רמת גן
קובץ:Ashkelon railway station 2.jpg|אשקלון
קובץ:Rehovot-bar.jpg|רחובות
קובץ:Bat Yam Panorama 1.jpg|בת ים
קובץ:Herzliya railway station 4.jpg|הרצליה
קובץ:תחנה מרכזית חדרה.jpg|חדרה
קובץ:היכל התרבות מודיעין מכבים רעות.jpg|מודיעין מכבים רעות
קובץ:PikiWiki Israel 61143 kfar saba at night.jpg|כפר סבא
קובץ:מבט כללי, מסגד הגדול, לוד.JPG|לוד


## ראו גם
*דירוג רשויות מקומיות בישראל
*שמות יישובים בישראל
*עיור בישראל
*קיבוצים בישראל
*מושבים בישראל
*יישובים קהילתיים בישראל
*מועצה מקומית
*מועצה אזורית

## קישורים חיצוניים

* הרשויות המקומיות בישראל (דף מתעדכן), באתר הלשכה המרכזית לסטטיסטיקה
* 
* 

## הערות שוליים

*
ישראל